Sotsji Autodrom

Sotsji Autodrom (russisk: Автодром Сочи) er en 5,872 km lang Formel 1-bane i byen Sotsji i Krasnodar kraj i Russland.
Banen går rundt OL-anlegget i Sotsji, som var åsted for Vinter-OL 2014. Det første løpet ble kjørt 12. oktober 2014, som det første i en syvårig kontrakt. 

Under byggingen var det en forutsetning at det første løpet ville bli utsatt til 2015 hvis Den internasjonale olympiske komité mente at forberedelsene til løpet ville være til hinder for Vinter-OL. Dette viste seg imidlertid ikke å være et problem.  I oktober 2011 bevilget den russiske regjeringen 195,4 millioner USD til byggingen av banen.

Byggingen av banen i Sotsji, som opprinnelig ble kalt Olympic Park Circuit, markerer slutten på en tretti år lang kampanje for et Russlands Grand Prix. Planer om et «Sovjetunionens Grand Prix» ble lansert så tidlig som 1983, men ble forlatt av «byråkratiske årsaker», og flere mislykkede forsøk har blitt gjort i årene siden.

Se også 
Vinter-OL 2014

Referanser

Eksterne lenker 
 
 Guide til Sochi Autodrom 

Formel 1-baner
Racerbaner i Russland
Byggverk i Sotsji
Sport i Sotsji